Петтери Орпо

Пе́ттери О́рпо, А́нтти Пе́ттери О́рпо (; 1969 елның 3 ноябре, Финляндия, Сатакунта, Кёюлиё) ― фин сәясәтчесе, 2007 елдан Варсинайс-Суоми сайлау округы буенча Финляндия парламенты (Эдускунта) депутаты.  Милли коалиция партиясе рәисе (2016 елның июненнән). Финляндия премьер-министры (2023 елның 20 июненнән). Финляндия выл һәм урман хуҗалыгы министры (2014—2015), Эчке эшләр министры (2015—2016) һәм финанс министры (2016—2019).

 Тәрҗемәи хәле 
160px|thumb|right|Петтери Орпо. 2016 ел
1969 елның 3 ноябрендә Финляндиянең көньяк-көнбатышындагы авыл җирлегендә туган. 1990 елдан Турку университетында укый, политология өлкәсендә югары белем ала, 2002 елда политология магистры дәрәҗәсенә диссертация яклый, икътисад өлкәсендә махсуслаша.

2014 елның 24 июненнән 2015 елның 29 маена кадәр Александр Стубб кабинетында Финляндиянең авыл һәм урман хуҗалыгы министры була.

2015 елның 29 маенда Юха Сипиля кабинетында Финляндиянең Эчке эшләр министры итеп билгеләнә.

2016 елның маенда Милли коалиция партиясе рәисе вазифасына дәгъва кылу нияте турында белдерә.  2016 елның 1 июнендә партия съездында 4414 тавыш ала (иң якын көндәше премьер-министр Александр Стубб ― 361 тавыш) һәм партия рәисе (лидеры) итеп сайлана, яңа хәлдә Юха Сипиля хөкүмәтендә финанс министры вазифасына дәгъва итә. 2016 елның 22 июнендә Финляндия финанс министры вазифасына керешә.

2018 елның 9 июнендә Туркуда узган партия съездында Милли коалиция партиясе җитәкчесе вазифасына яңадан сайлана. 

2023 елның апрель башында Финляндиядә парламент сайлаулары уза. Гамәлдәге премьер-министр Санна Маринның Социал-демократик партиясе тавыш бирү нәтиҗәләре буенча парламентта 43 урын җыеп, өченче урынны ала. Милли коалиция партиясе 48 урын, «чын финнар» 46 урын ала. Парламент сайлауларында җиңгән Коалиция партиясе лидеры Петтери Орпо булачак Министрлар Кабинеты турында консультацияләргә керешә. Кирилл Соколов. Правительство Финляндии ушло в отставку. РБК, 6.04.2023

2023 елның 20 июнендә Финляндия премьер-министры итеп билгеләнгән. Петтери Орпо дүрт партиянең коалицион хөкүмәтен җитәкли (Милли коалиция, Чын финнар, Швед халык партиясе, Христиан демократлары).

 Искәрмәләр 

 Сылтамалар 

 Шулай ук карагыз 


Төркем:Финляндия сәясәтчеләре
Төркем:Финляндия премьер-министрлары
Төркем:Турку университетын тәмамлаучылар